ದೇವಾಲಯದ ಅರ್ಚಕಿಯಾಗಲು ಬಯಸುವ ಮಹಿಳೆಯರಿಗೆ ತಮಿಳುನಾಡು ಸರಕಾರದಿಂದ ತರಬೇತಿ photo: pksekarbabu.com ಚೆನ್ನೈ: ದೇವಾಲಯದ ಅರ್ಚಕಿಯಾಗಲು ಬಯಸುವ ಮಹಿಳೆಯರಿಗೆ ಅಗತ್ಯವಾದ ತರಬೇತಿಯನ್ನು ನೀಡಲಾಗುವುದು ಎಂದು ತಮಿಳುನಾಡು ಸಚಿವ ಪಿ.ಕೆ.ಸೇಕರ್ ಬಾಬು ಹೇಳಿದರು. ಶನಿವಾರ ಪತ್ರಿಕಾಗೋಷ್ಠಿಯಲ್ಲಿ ಪ್ರಶ್ನೆಯೊಂದಕ್ಕೆ ಉತ್ತರಿಸಿದ ಸಚಿವರು ಈ ಹೇಳಿಕೆ ನೀಡಿದ್ದಾರೆ. ಆಸಕ್ತಿ ಹೊಂದಿರುವ ಮಹಿಳೆಯರು ಸಹ ಪುರೋಹಿತರಾಗಬಹುದು ಅವರಿಗೆ ತರಬೇತಿ ನೀಡಲಾಗುತ್ತದೆ ಹಾಗೂ ಇಲಾಖೆಯಿಂದ ನಿರ್ವಹಿಸಲ್ಪಡುವ ದೇವಾಲಯಗಳಲ್ಲಿ ನೇಮಕ ಮಾಡಲಾಗುತ್ತದೆ ಎಂದು ಮಾನವ ಸಂಪನ್ಮೂಲ ಹಾಗೂ ಸಿಇ ಸಚಿವ ಪಿ.ಕೆ.ಸೇಕರ್ ಬಾಬು ಹೇಳಿದರು. ರಾಜ್ಯದ 47 ಎಚ್ ಆರ್ ಹಾಗೂಸಿಇ ದೇವಾಲಯಗಳಲ್ಲಿ ಈಗಾಗಲೇ ತಮಿಳು ಅರ್ಚನೆ ನಡೆಯುತ್ತಿದೆ. ಈ 47 ದೇವಾಲಯಗಳಲ್ಲಿ, ಶೀಘ್ರದಲ್ಲೇ ಫಲಕಗಳನ್ನು ಹಾಕಲಾಗುವುದು ಎಂದು ಸಚಿವರು ಹೇಳಿದರು.